عشائے ربانی

عشائے ربانی ایک مسیحی رسم جس کو ساکرامنٹ تصور کیا جاتا ہے۔ عشائے ربانی کے معنی اس کی ابتدا اور الٰہیاتی اہمیت کا مطالعہ کرنے سے معلوم کیے جا سکتے ہیں۔ اس کی تاریخی اہمیت اُس واقعہ سے ابھرتی ہے کہ یسوع مسیح نے اپنے پکڑوائے جانے سے پیشتر رات کو فسح کھاتے ہوئے اپنے شاگردوں کو اِسے منانے کا حکم دیا ”جب وہ کھا رہے تھے تو یسوع نے روٹی لی اور برکت دے کر توڑی لی اور برکت دے کر توڑی اور شاگردوں کو دے کر کہا لو کھاؤ۔ یہ میرا بدن ہے۔ پھر پیالہ لے کر شکر کیا اور ان کو دے کر کہا تم سب اس میں سے پیو۔ کیونکہ یہ میرا عہد کا وہ خون ہے جو بہتیروں کے لیے گناہوں کی معافی کے واسطے بہایا جاتا ہے۔“متی باب 26 آیت 26 تا 28،مرقس باب 14 آیت 22 تا 24لوقا باب 22 آیت 19 تا 20 اس کی الٰہیاتی اہمیت اُس تفسیر سے اُبھرتی ہے جو پولس نے اس سے کی۔ وہ لکھتا ہے : ”وہ برکت کا پیالہ جس پر ہم برکت چاہتے ہیں کیا مسیح کے خون کی شراکت نہیں؟ وہ روٹی جسے ہم توڑتے ہیں کیا مسیح کے بدن کی شراکت نہیں؟ چونکہ روٹی ایک ہی ہے۔ اس لیے جو بہت سے ہیں ایک بدن ہیں کیونکہ ہم سب اُسی ایک روٹی میں شریک ہوتے ہیں۔“1 کرنتھیوں باب 10 آیت 16 تا 17 اور باب 11 آیت 23 تا 28 اس کی تاریخی اور الٰہیاتی اہمیت مِل کر اُس رفاقت کی بنیاد مہیا کرتی ہے جس کے ذریعہ سے جمع شدہ کلیسیا مسیح کی موت اور جی اُٹھنے کی یاد مناتی ہے جو اس کی روحانی زندگی کا سرچشمہ ہے۔ کلامِ مقدس میں یسوع مسیح کی میز کو کئی ایک نام دیے گئے ہیں جس میں سے ہر ایک اس کی اہمیت کے کسی نہ کسی پہلو کو بیان کرتا ہے۔ اسے مسیح کا بدن اور خون، مسیح کے خون اور بدن کی شراکت1 کرنتھیوں باب 10 آیت 16 خداوند کی روٹی اور پیالہ،1 کرنتھیوں باب 11 آیت 27 روٹی توڑنااعمال باب 2 آیت 42 اور باب 20 آیت 7 اور عشائے ربانی1 کرنتھیوں باب 11 آیت 20 کہا گیا ہے۔ اس پاک رسم کا مطلب حسبِ ذیل اصطلاحات سے بھی بخوبی عیاں ہوتا ہے: یوخارست (شکر گزاری)، پاک شراکت، یسوع کی موت کی یادگار ضیافت، حمد و ثنا کی قربانی اور مسیح کی حضوری۔قاموس الکتاب صفحہ 648 - 650

 حوالہ جات 


زمرہ:آخری کھانا
زمرہ:انگلیکان ساکرامنٹ
زمرہ:انگلیکان عشائے ربانی الٰہیات
زمرہ:تقریبات
زمرہ:تقریبی غذا اور مشروب
زمرہ:ساکرامنٹ
زمرہ:عہد نامہ جدید کے یونانی الفاظ اور جملے
زمرہ:لوتھری ساکرامنٹ اور رسومات
زمرہ:لوتھری عشائے ربانی الٰہیات
زمرہ:مذہب اور شراب
زمرہ:مسیحی اصطلاحات
زمرہ:میتھوڈسٹ مسیحیت
زمرہ:نقائص حوالہ: یوآرایل
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مشرقی راسخ الاعتقادی
زمرہ:کاتھولک مسیحیت
زمرہ:مسیحی الٰہیات
زمرہ:بائبلی موضوعات
زمرہ:مذہبی کھانا اور مشروب